รมต.เกาหลีใต้เชื่อมั่นว่า เกาหลีเหนือมุ่งเสริมฐานอำนาจในประเทศของตน
รัฐมนตรีเกาหลีใต้ ผู้ดูแลนโยบายเกี่ยวกับเกาหลีเหนือแสดงความเชื่อมั่นว่า การที่เกาหลีเหนือแสดงท่าทีท้าทายนานาประเทศเมื่อเร็วๆ นี้มีจุดมุ
การที่การเจรจาเพื่อให้เกาหลีเหนือเลิกมีอาวุธนิวเคลียร์ยังคงชะงักงันเช่นนี้เกาหลีใต้ยิ่งเร่งดำเนินงานติดต่อทางการทูตกับประเทศที่คบค้ากับตนมากขึ้นเพื่อตอบโต้การคุกคามล่าสุดของเกาหลีเหนือ ในวันจันทร์ หนังสือพิมพ์ของทางการเกาหลีเหนือโนดง ชินมุน เรียกเกาหลีเหนือว่าเป็นประเทศที่มีอาวุธนิวเคลียร์อย่างเต็มภาคภูมิและเตือนว่าถ้าสหรัฐคิดว่าตนเองจะไม่เจ็บปวดในกรณีที่เกิดการเป็นปฏิปักษ์ทางทหารในคาบสมุทรเกาหลีแล้วละก็ ความคิดเช่นนั้นจะเป็นความคิดที่นับว่าผิดพลาดอย่างมหันต์ทีเดียว การกล่าวแบบตีสำนวนโวหารครั้งล่าสุดของเกาหลีเหนือมีขึ้นขณะที่เรือพิฆาต ยู เอส เอส จอห์น เอสแม็คเคนกำลังแล่นติดตามเรือของเกาหลีเหนือลำหนึ่ง ซึ่งอาจลำเลียงส่วนประกอบของจรวดหรืออาวุธอื่นๆ มา ซึ่งเป็นการฝ่าฝืนมติล่าสุดที่ผ่านการอนุมัติของคณะมนตรีความมั่นคงแห่งสหประชาชาติหลังจากเกาหลีเหนือทดลองนิวเคลียร์เมื่อเดือนที่แล้ว ในวันจันทร์ ข่ายงานเคเบิ้ลทีวีของเกาหลีใต้ ซึ่งออกข่าวตลอดยี่สิบสี่ชั่วโมงอ้างคำพูดของเจ้าหน้าที่ฝ่ายข่าวกรองที่กล่าวว่าพอจะเชื่อแน่ได้ว่าเรือเกาหลีเหนือลำนั้นแล่นมุ่งหน้าไปสู่พม่า ในวันจันทร์รัฐมนตรีเกาหลีใต้ผู้รับผิดชอบด้านนโยบายการรวมสองเกาหลี เฮียน อิน-เท็กกล่าวต่อสำนักข่าวรอยเตอร์ว่าการยั่วยุท้าทายของเกาหลีเหนือเมื่อเร็วๆ นี้ดูเหมือนจะเป็นไปตามแบบแผน นายเฮียนกล่าวไว้ตอนนี้ว่า "สังคมไร้เสถียรภาพมากยิ่งขึ้นในเกาหลีเหนือดังนั้น ผู้นำ คิมจอง-อิลจำเป็นต้องเสริมฐานอำนาจของเขาในเกาหลีเหนือให้เข้มแข็งต่อไป" ทัศนวิจารณ์เหล่านั้นคล้ายคลึงกับที่พวกนักวิเคราะห์ในกรุงโซลประเมินสถานการณ์ไว้ก่อนหน้านั้น นักวิเคราะห์เหล่านั้นกล่าวว่าการที่นายคิมจอง-อิลเป็นโรคหลอดเลือดสมองเมื่อราวหนึ่งปีมาแล้วนั้นทำให้คนคลางแคลงใจว่า เขายังคุมรัฐบาลเกาหลีเหนือไว้ได้ละหรือ? นายเฮียนกล่าวเสริมว่า ผู้นำเกาหลีเหนือ ยังต้องคิดเกี่ยวกับวิสัยในเรื่องการสืบทอดอำนาจว่าจะมีขึ้นทันที หรือรอไปอีกสักระยะหนึ่งนั้น ก็คือเหตุผลอีกประการหนึ่งที่ทำให้เขาต้องเสริมฐานอำนาจให้เข้มแข็ง เกาหลีใต้กำลังเร่งดำเนินการทางการทูต เพื่อควบคุมการแสวงหาอาวุธนิวเคลียร์ของเกาหลีเหนือ ประธานาธิบดี ลีเมียง-บักจะเดินทางไปกรุงโตเกียวในวันอาทิตย์นี้ เพื่อหารือกับนายกรัฐมนตรีญี่ปุ่นตาโระอาโซะ อนึ่งนาย วี ซุง-ลัก ผู้แทนเกาหลีใต้ ที่รับผิดชอบเกี่ยวกับประเด็นปัญหาด้านนิวเคลียร์มีกำหนดการจะพบกับผู้แทนรัสเซีย ที่รับผิดชอบด้านเดียวกันนี้ที่กรุงมอสโคว์ในระยะหลังของสัปดาห์นี้นอกจากนี้ ผู้แทนเกาหลีใต้คนหนึ่งกำลังเดินทางไปร่วมการประชุมที่โปแลนด์ ซึ่งเป็นการที่เกาหลีใต้เข้าร่วมในการประชุม ประสานความร่วมมือด้านการต่อต้านการแพร่กระจายของอาวุธนิวเคลียร์ที่สหรัฐเป็นแกนนำนี้เป็นครั้งแรก